கேள்வி: மகாமேரு மாளிகை குறித்து விரிவாக சொல்லுங்கள்.
பதில்: மகாமேரு மாளிகை என்பது நாகர்கோவில் நகரில் அமைந்துள்ள நாகராஜா கோவில் தெற்கு பிரதான வாசலைக் குறிக்கும்.
கேள்வி: மகாமேரு மாளிகை - அமைப்பு பற்றி தகவல் சொல்.
பதில்: தெற்கு நோக்கிய இவ்வாசல் மேற்பகுதியில் மூன்று கும்பங்களை உடையது. கதவுகள் மரத்தால் செய்யப்பட்டவை மேலும் அரண்மனை முகப்பு போன்ற தோற்றத்தைக் கொண்டுள்ளன. மேற்கூரை ஓடுகளால் ஆனது. வாயிலின் இரு பக்கமும் அறைகள் காணப்படுகின்றன. மேற்குப் புறமுள்ள அறை மாளிகை போன்ற அமைப்புடையது. இது தேக்கினால் ஆன மலபார் கட்டிடக்கலை அமைப்புடையது.
கேள்வி: மகாமேரு மாளிகை - வரலாறு பற்றி நீங்கள் என்ன அறிந்துள்ளீர்கள்?
பதில்: 18-ஆம் நூற்றாண்டில் வேணாட்டு அரசர் அனுஷம் திருநாள் மார்த்தாண்ட வர்மா பட்டத்திற்கு வருவதற்கு முன்பு பப்புத்தம்பி உள்ளிட்ட அரசரின் பகைவர்கள் அவரைக் கொல்ல முயற்சித்தனர். 1733 ஆம் ஆண்டில் மகாமேரு மாளிகையில் (தெற்கு வாயிலின் மேற்குப்புறம்) இளவரசர் மார்த்தாண்ட வர்மா உறங்கிக்கொண்டிருந்த நேரத்தில் அவரது எதிரியான பப்புத்தம்பி மாடிக்கு ஏறிச்சென்று அரசரை வாளால் வெட்ட முயன்றார் என்பதும், கோயில் நந்தவனத்தில் உள்ள பாம்பு ஒன்று அந்த நேரத்தில் அங்கு வந்ததால் வாள் குறி தவறி உத்திரத்தில் பட்டது என்றும், இந்த சப்தம் கேட்டு விழித்த மார்த்தாண்ட வர்மா தன்னை கொல்ல வந்த எதிரியை மடக்கி பிடித்து கொன்றார். இந்த வாயிலில் கொலை நடந்ததால் மன்னர் பரம்பரையினர் இந்த வாயில் வழியாக கோயிலுக்கு செல்வதில்லை என வரலாற்று ஆய்வாளர் பத்மனாபன் தெரிவிக்கிறார். குமரி தகவல் பெட்டகம், தினகரன், நாகர்கோவில் பதிப்பு, 2017 பக்கம் 35